Iberdrola està arreglant l’avaria del transformador del carrer Vista Alegre i informa de talls puntuals en altres zones del municipi per a hui i demà
2025-07-24

Tal com han informat des d’Iberdrola, aquest cap de setmana s’ha produït una avaria d’important consideració en el transformador del carrer Vista Alegre, fet que ha suposat que la zona que depén d’aqueix transformador haja patit talls de llum. Concretament, ha rebentat una de les cabines que conformen el transformador.

Des de l’empresa han assenyalat que ja s’està donant servei als carrers afectats després d’instal·lar un grup electrogen. Aquest grup estarà funcionant al llarg d’aquests dies per a, posteriorment, donar servei elèctric des d’altres estacions del municipi als veïns i les veïnes afectades.

D’igual manera, i degut en aquest cas a tasques de millora de la xarxa, Iberdrola ha informat que, aquesta mateixa vesprada, hi haurà talls de lluns a la zona del carrer Severo Ochoa, de 17h a 18h, mentre que demà 21 de juliol, estarà interromput el servei elèctric des de les 8:40h fins aproximadament les 12.00 hores al carrer Verge Desamparados, des del número 23 al 37. Podran veure’s afectades també els carrers adjacents a les citades vies.

Des de l’empresa subministradora de la llum també s’ha informat de diferents avaries que s’han produït al llarg del cap de setmana a Burjassot; avaries que s’han solucionat i que han suposat restablir el servei sense problema a les llars afectades.